Neymarék tagadják a nemi erõszak vádját
Egy meg nem nevezett nõ feljelentette Sao Paolóban Neymart, a Paris St. Germain és a brazil labdarúgó-válogatott szupersztárját, mert állítólag megerõszakolta. A rendõrség eljárást indított, a játékos tagad.
Egybehangzó sajtóértesülések szerint (Marca, BBC, Guardian) a 27 éves támadó az Instagramon ismerte meg a nõt, akinek aztán repjegyet vett Párizsba. A "randevúra" május 15-én került sor egy párizsi hotelben, ahova a nõ állítása szerint Neymar részegen érkezett. Nem sokkal késõbb agresszívan kezdett viselkedni, majd megerõszakolta. 

A nõ két nappal késõbb utazott haza Sao Paolóba, ahol aztán feljelentést tett. Elmondta, hogy az addig eltelt két napban a történtek hatása alatt állt, azért nem cselekedett egybõl. Az is kiderült, hogy mindezt csak azért most hozta nyilvánosságra, mert rettenetesen félt.

Természetesen a jelenleg Brazíliában a Copa Américára készülõ csatár stábja is reagált a vádakra:

"Egyértelmû, hogy csapdába csalták" - mondta egy brazil tévémûsorban a játékos édesapja. 

Nagyon gyorsan fel kell göngyölíteni a sztorit, és bizonyítanunk kell az ártatlanságot, különben elindulhat a lavina. Ha kell, megmutatjuk a fiam összes üzenetváltását a nõvel. 

Neymarnak nincsenek jó napjai, nemrég a brazil szövetségi kapitány, Tite elvette tõle a csapatkapitányi karszalagot, ezenkívül volt egy kis öltözõi balhéja, korábban pedig az elveszített francia kupadöntõ után egy szurkolót ütött meg. Szûk két hete maradt arra, hogy összeszedje magát a hazai rendezésû kontinenstornára.